ΚΑΝΟΝΙΣΜΟΣ (ΕΚ) αριθ. 1756/94 ΤΗΣ ΕΠΙΤΡΟΠΗΣ της 18ης Ιουλίου 1994 για το άνοιγμα ποσοτικής ποσόστωσης κατά την εισαγωγή κλωστοϋφαντουργικών προϊόντων των κατηγοριών 122, 123, 124, 125 Β, 140 και 146 Γ καταγωγής Λαϊκής Δημοκρατίας της Κίνας και για την τροποποίηση των παραρτημάτων IV και V του κανονισμού (ΕΚ) αριθ. 517/94 του Συμβουλίου περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 517/94 του Συμβουλίου της 7ης Μαρτίου 1994 περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες, τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής (1), και ιδίως το άρθρο 3 παράγραφος 3 και το άρθρο 5, σε συνδυασμό με το άρθρο 25 παράγραφος 4,

Εκτιμώντας:

ότι ο κανονισμός (ΕΚ) αριθ. 517/94 προβλέπει στο άρθρο 3 παράγραφος 3 ότι τα κλωστοϋφαντουργικά προϊοντά που απαριθμούνται στο παράρτημα V και είναι καταγωγής των χωρών που αναφέρονται σε αυτό δεν είναι δυνατόν να εισαχθούν στην Κοινότητα, παρά μόνον εφόσον έχει καθοριστεί γι' αυτά ετήσιο ποσοτικό όριο, σύμφωνα με τη δέουσα διαδικασία, η οποία προβλέπεται στο άρθρο 25-

ότι έξι κράτη μέλη προσέφυγαν στην Επιτροπή και της ζήτησαν να θεσπίσει ποσοστώσεις εισαγωγής για τα προϊόντα των κατηγοριών 122, 123, 124, 125 Β, 140 και 146 Γ καταγωγής Λαϊκής Δημοκρατίας της Κίνας, προκειμένου να ικανοποιήσουν ορισμένες ανάγκες της αγοράς- ότι, μετά από διαβουλεύσεις στο πλαίσιο της επιτροπής του άρθρου 25, κρίθηκε σκόπιμο, ιδίως λόγω της κατάστασης της κοινοτικής βιομηχανίας, να ορισθούν στους 130, 5, 600, 8, 100 και 270 τόνους τα ετήσια ποσοτικά όρια στα οποία θα υπόκειται η εισαγωγή στην Κοινότητα των προϊόντων των κατηγοριών 122, 123, 124, 125 Β, 140 και 146 Γ, αντιστοίχως, καταγωγής Λαϊκής Δημοκρατίας της Κίνας κατά την ημερομηνία έναρξης ισχύος του παρόντος κανονισμού- ότι, κατά συνέπεια, πρέπει να προσαρμοστούν δεόντως τα παραρτήματα IV και V του κανονισμού (ΕΚ) αριθ. 517/94 και να υπενθυμιστεί, για λόγους ασφαλείας δικαίου, ότι η διαχείριση της εν λόγω ποσόστωσης θα πραγματοποιείται σύμφωνα με τη διαδικασία που προβλέπει το άρθρο 17 του προαναφερθέντος κανονισμού-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συγκροτείται με τον κανονισμό (ΕΚ) αριθ. 517/94,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισαγωγή στην Κοινότητα κλωστοϋφαντουργικών προϊόντων των κατηγοριών 122, 123, 124, 125 Β, 140 και 146 Γ καταγωγής Λαϊκής Δημοκρατίας της Κίνας υπόκειται σε ετήσιο ποσοτικό όριο 130, 5, 600, 8, 100 και 270 τόνων, αντιστοίχως, η διαχείριση του οποίου πραγματοποιείται σύμφωνα με τη διαδικασία που προβλέπει το άρθρο 17 του κανονισμού (ΕΚ) αριθ. 517/94.

Άρθρο 2

Τα παραρτήματα IV και V του κανονισμού (ΕΚ) αριθ. 517/94 προσαρμόζονται, όπως αναφέρεται στο παράρτημα του παρόντος κανονισμού.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Ιουλίου 1994.

Για την Επιτροπή

Leon BRITTAN

Μέλος της Επιτροπής

(1) ΕΕ αριθ. L 67 της 10. 3. 1994, σ. 1.

ΠΑΡΑΡΤΗΜΑ

"ΠΑΡΑΡΤΗΜΑ IV

Ετήσιες κοινοτικές ποσοστώσεις που αναφέρονται στο άρθρο 3 παράγραφος 1

(Οι περιγραφές των προϊόντων των κατηγοριών που απαριθμούνται στο παρόν παράρτημα περιλαμβάνονται στο παράρτημα Ι Α του παρόντος κανονισμού)

ΚΙΝΑ

"" ID="1">ex 13 (1) > ID="2">1000 τεμάχια> ID="3">150"> ID="1">ex 18 (1) > ID="2">τόνοι> ID="3">98"> ID="1">ex 20 (1) > ID="2">τόνοι> ID="3">10"> ID="1">ex 24 (1) > ID="2">1000 τεμάχια> ID="3">120"> ID="1">ex 39 (1) > ID="2">τόνοι> ID="3">10"> ID="1">ex 78 (1) > ID="2">τόνοι> ID="3">3"> ID="1">115> ID="2">τόνοι> ID="3">450"> ID="1">117> ID="2">τόνοι> ID="3">450"> ID="1">118> ID="2">τόνοι> ID="3">950"> ID="1">120> ID="2">τόνοι> ID="3">63"> ID="1">122> ID="2">τόνοι> ID="3">130"> ID="1">123> ID="2">τόνοι> ID="3">5"> ID="1">124> ID="2">τόνοι> ID="3">600"> ID="1">125 Β> ID="2">τόνοι> ID="3">8"> ID="1">ex 136 (1) (2)> ID="2">τόνοι> ID="3">285"> ID="1">140> ID="2">τόνοι> ID="3">100"> ID="1">146 Γ> ID="2">τόνοι> ID="3">270"> ID="1">156> ID="2">τόνοι> ID="3">760"> ID="1">157> ID="2">τόνοι> ID="3">5 400"> ID="1">159> ID="2">τόνοι> ID="3">3 020"> ID="1">160> ID="2">τόνοι> ID="3">30"> ID="1">161> ID="2">τόνοι> ID="3">10 777""

>

ΠΑΡΑΡΤΗΜΑ V

όσον αφορά το άρθρο 3 (παράγραφος 3)

(Οι περιγραφές των προϊόντων των κατηγοριών που απαριθμούνται στο παρόν παράρτημα περιλαμβάνονται στο παράρτημα Ι Α του παρόντος κανονισμού)

ΚΙΝΑ

Κατηγορίες: 121, 125 Α, 126, 127 Α, 127 Β, 133, 137, 141, 145, 145 Α, 146 Β και 151 Β."

(1) Οι κατηγορίες με την ένδειξη " ex " καλύπτουν προϊόντα μαλλιού, τρίχες εκλεκτής ποιότητας, βαμβάκι ή σύνθετες ή τεχνητές ίνες.

(2) Αυτή η κατηγορία καλύπτει μόνο τα υφάσματα και άλλα προϊόντα από μετάξι άλλα από φυσικής χροιάς, πλυμένα ή λευκασμένα των κωδικών ΣΟ 5007 20 19, 5007 20 31, 5007 20 39, 5007 20 41, 5007 20 59, 5007 20 61, 5007 20 69, 5007 20 71, 5007 90 30, 5007 90 50, 5007 90 90.